section_heading: Žerjavićeve procjene žrtava u NDH
paragraph_text: Žerjavićevi su podatci uglavnom prihvaćeni u svijetu kao relevantne brojke o viktimologiji Jugoslavije u 2. svj. ratu. Koliko je poznato, jedino je Wiesenthalov centar ostao kod statistika koje su vrijedile u komunističkoj SFRJ. Također, valja napomenuti da postoje izvori koji navodno dovode u pitanje Žerjavićeve izračune, a temeljeni su najviše na novijim otkrićima masovnih grobnica u Sloveniji, makar te žrtve i nisu identificirane pa se ne može sa sigurnošću govoriti tko su. Po tome bi, kažu zastupnici tih teza, broj Hrvata poginulih u 2. svjetskom ratu bio veći od Žerjavićevih procjena, a popis identificiranih jasenovačkih žrtava bi dao manju brojku od Žerjavićeve. Budući da ta istraživanja nisu došla do ozbiljnije utemeljenih zaključaka, podatci do kojih je došao Vladimir Žerjavić ostaju do daljnjega glavni orijentir za potencijalna buduća empirijska i forenzična ispitivanja.